Lady Gaga

Η **Στέφανι Τζοάν Αντζελίνα Τζερμανότα** (*Stefani Joanne Angelina Germanotta,* 28 Μαρτίου 1986), γνωστή επαγγελματικά ως **Lady Gaga**, είναι Αμερικανίδα τραγουδίστρια, μουσικός, ηθοποιός, τραγουδοποιός, στιχουργός, χορεύτρια και φιλάνθρωπος . Στην μέχρι τώρα μουσική πορεία της έχει λάβει πληθώρα αναγνωρίσεων, συμπεριλαμβανομένων βραβείων, Όσκαρ, Γκράμι, Χρυσών Σφαιρών, BRIT και MTV.

Το καλλιτεχνικό της όνομα, *Lady Gaga* προκύπτει από το τραγούδι των Queen, *[[Radio Ga Ga]]*. Εκτός από την ποπ μουσική, έχει κάνει κομμάτια με ραπ, τζαζ , Κάντρι και glam ροκ. Επίσης, έχει τραγουδήσει μαζί με τους: U2, Metallica, Bon Jovi κ.ά. 

Έχει κερδίσει 1 Βραβείο Όσκαρ,  13 Βραβεία Γκράμι από τις 29 υποψηφιότητες, 2 Χρυσές Σφαίρες , 3 Βραβεία BRIT και 18 MTV Video Music Awards από τις 38 υποψηφιότητες. Είναι η πρώτη καλλιτέχνης στην ιστορία που κέρδισε το Songwriters Hall Of Fame: Icon Award, αναγνωρίζοντας τη συνεισφορά της. Το 2016 πήρε την πρώτη της υποψηφιότητα για Βραβείο Όσκαρ , και βραβείο Hollywood Music in Media Awards για τη μπαλάντα της "Til It Happens To You", που αφορά στο φαινόμενο της σεξουαλικής κακοποίησης, ενώ απέσπασε επίσης την πρώτη της Χρυσή Σφαίρα για τον ρόλο ως C. Elizabeth στη δημοφιλή αμερικανική σειρά τρόμου *[[American Horror Story]]*. Είχε εμφανιστεί στον κινηματογραφικό φακό και παλαιότερα μα όχι ως πρωταγωνίστρια. Το 2018, εμφανίστηκε ως πρωταγωνίστρια στην ταινία *[[Ένα αστέρι γεννιέται (ταινία 2018)|Ένα αστέρι γεννιέται]]* μαζί με τον Μπράντλεϊ Κούπερ.

## Βιογραφία
Η Stephani γεννήθηκε στις 28 Μαρτίου του 1986 στο Μανχάταν. Οι γονείς της ονομάζονται Σύνθια Μπίσετ και Τζόσεφ Τζερμανότα, ενώ έχει και μια μικρότερη αδελφή, τη Νάταλι. Από τεσσάρων ετών ασχολήθηκε με το πιάνο και στην ηλικία των 11 ξεκίνησε τη φοίτησή της στο σχολείο Convent of the Sacred Heart που βρίσκεται στη Νέα Υόρκη. Παράλληλα, παρακολούθησε μαθήματα υποκριτικής στο Lee Strasberg Theatre and Film Institute για δέκα χρόνια.

Έπειτα από την αποφοίτησή της, πραγματοποίησε μουσικές και θεατρικές σπουδές στο Tisch School of the Arts του Πανεπιστημίου της Νέας Υόρκης (New York University).

Πριν την κυκλοφορία της πρώτης της δισκογραφικής δουλειάς, είχε γράψει τραγούδια για την Μπρίτνεϊ Σπίαρς, τη Φέργκι και το συγκρότημα Pussycat Dolls.

Είναι Ρωμαιοκαθολική Χριστιανή.

## Καριέρα

### 2008-2010: The Fame και The Fame Monster
Το 2008 η Lady Gaga κυκλοφόρησε το πρώτο της άλμπουμ με τίτλο "The Fame", το οποίο όπως εξήγησε η ίδια απευθύνεται σε οποιονδήποτε επιζητεί τη φήμη. Το άλμπουμ έχει σημειώσει πολύ μεγάλη επιτυχία , ενώ κέρδισε και Βραβείο Γκράμι. Τα  "*[[Just Dance]]*" και "Poker Face" έφθασαν στην κορυφή των αμερικανικών και βρετανικών charts. Το "*Love Game*" έφτασε στο Νο.5 και το "*Paparazzi*" στο Νο.6, ενώ μπήκε στη δεκάδα πολλών χωρών. Το "*[[Poker Face (τραγούδι, Lady Gaga)|Poker Face]]*" κέρδισε το Βραβείο Γκράμι καλύτερης χορευτικής μουσικής.

Τον Νοέμβριο του 2009 κυκλοφόρησε το  *[[The Fame Monster]]* και κέρδισε Βραβείο Γκράμι καλύτερου ποπ άλμπουμ. Σε αντίθεση με τον πρώτο της δίσκο, αυτό αναφέρεται στη σκοτεινή πλευρά της φήμης. To 1ο single *[[Bad Romance]]* έγινε αμέσως μεγάλη επιτυχία, καθώς κατέκτησε το Νο. 1 στα charts πολλών χωρών και έγινε 11 φορές πλατινένιο. Επίσης, κέρδισε 2 Βραβεία Γκράμι καλύτερης γυναικείας ποπ ερμηνείας και καλύτερου κλιπ. Το "*Telephone"* ως 2ο single σε συνεργασία με την Μπιγιονσέ και ήταν υποψήφιο για Βραβείο Γκράμι καλύτερης γυναικείας συνεργασίας. Τον Σεπτέμβριο του 2010 η Lady Gaga κέρδισε 9 βραβεία MTV.

### 2011-2012: Born This Way
Το 1ο single του δίσκου "*[[Born This Way]]*" κυκλοφόρησε στις 11 Φεβρουαρίου 2011 και έφτασε στο Νο.1 σε 28 χώρες. Στην Αμερική έκανε ντεμπούτο στην 1η θέση και παρέμεινε στην κορυφή 6 συνεχόμενες εβδομάδες. Το 2ο Single "*Judas*" και κυκλοφόρησε στις 15 Απριλίου. Το "*The Edge of Glory*" ήταν 3ο επίσημο single και κυκλοφόρησε στις 19 Ιουνίου. Το άλμπουμ έλαβε 2 Υποψηφιότητες για Βραβείο Γκράμι.

### 2013-2014: Artpop και Cheek to Cheek
Ο δίσκος Artpop (τυποποιημένος ως ARTPOP) ήταν το τρίτο στούντιο άλμπουμ της Lady Gaga. Το πρώτο Single με το όνομα "Applause" κυκλοφόρησε στις 12 Αυγούστου του 2013 και έγινε το 12ο single της Lady Gaga που μπήκε στο Τop 10 των Η.Π.Α φτάνοντας στο Νο.4 του Billboard Hot 100. Αργότερα ακολούθησαν τα singles "*Venus*", το οποίο μπήκε στην δεκάδα 8 χωρών και η μπαλάντα "*Dope*" που έφτασε στο Νο.8 του Billboard Hot 100.

Ένα χρόνο αργότερα, κυκλοφόρησε το ''Cheek to Cheek'', σε συνεργασία με τον τζαζ θρύλο Τόνυ Μπέννετ. Πρόκειται για άλμπουμ με στόχο να φέρει την τζαζ μουσική πιο κοντά στην νέα γενιά και περιελάμβανε διασκευές μερικών κλασσικών κομματιών. To άλμπουμ έφτασε το Νο.1 του Βillboard 200 και ήταν το τρίτο συνεχόμενο άλμπουμ της Gaga που κατόρθωσε να φτάσει στην κορυφή, έγινε χρυσό. Κέρδισε επίσης ένα Βραβείο Γκράμι.

### 2016: Joanne και ερμηνεία στο Super Bowl
Το άλμπουμ "''Joanne''" ήταν το πέμπτο στούντιο άλμπουμ της Αμερικανίδας τραγουδίστριας και κυκλοφόρησε στις 21 Οκτωβρίου 2016. Το single "Perfect Illusion" κυκλοφόρησε στις 9 Σεπτεμβρίου 2016. Στις 15 Σεπτεμβρίου ανακοινώθηκε ο τίτλος του επερχόμενου άλμπουμ, ο οποίος αναφέρεται τόσο στο δεύτερό της όνομα, όσο και στην θεία της που πέθανε από λύκο στα 19 της. Ακουστικά ο δίσκος έχει έντονες ροκ και κάντρι επιρροές και συνεργασίες με σημαντικούς καλλιτέχνες, όπως η Φλόρενς Γουέλτς. Στις 6 Οκτωβρίου κυκλοφόρησε την κάντρι μπαλάντα *"[[Million Reasons]]".*

Στις 5 Φεβρουαρίου 2017 τραγούδησε στο ημίχρονο του 51ου αγώνα Super Bowl. Κατά τη διάρκεια του υπερθεάματος πέταξαν εκατοντάδες drones πάνω από το στάδιο σχηματίζοντας με φώτα τη σημαία της Αμερικής. Η Gaga στην οροφή τραγούδησε το God Bless America και στη συνέχεια πέταξε με σκοινιά, για να κατέβει στη σκηνή του σταδίου. Ακολούθησαν μεγάλες της επιτυχίες από όλη την καριέρα της. Το σόου της προβλήθηκε από 117.5 εκατομμύρια άτομα σε τηλεθέαση, ξεπερνώντας ακόμα και τον ίδιο τον αγώνα.

Μετά τη λήξη της πρώτης της συναυλίας στο Coachella Music Festival 2017 κυκλοφόρησε το single "''The Cure''" αφού πρώτα το ερμήνευσε για πρώτη φορά στο φεστιβάλ.

### 2018-2020: Ένα αστέρι γεννιέται και Chromatica
Στο τέλος του 2018 πρωταγωνίστησε στην ταινία ''Ένα αστέρι γεννιέται'' με τον Μπράντλεϊ Κούπερ, σε σκηνοθεσία του τελευταίου. Στην ταινία η ταλαντούχα Άλι γνωρίζει τον γνωστό τραγουδιστή Τζάκσον Μέιν και τον ερωτεύεται. Εκείνος τη βοηθάει να ξεπεράσει τις ανασφάλειες για την εμφάνισή της και να τραγουδίσει τα τραγούδια που η ίδια γράφει. Εκείνος, ωστόσο, έχει να παλέψει με τις εξαρτήσεις του.

Μαζί με την ταινία κυκλοφόρησε και το σάουντρακ άλμπουμ, του οποίου τα τραγούδια έγραψε η ίδια με τη συμμετοχή του Κούπερ σε ορισμένα. Στην ταινία ωστόσο τα τραγούδια ερμηνεύονται ζωντανά, κατόπιν απαίτησης από την ίδια. Το βασικό σινγκλ "Shallow" κυκλοφόρησε στις 27 Σεπτεμβρίου 2018 και έγινε η 4o #1 επιτυχία της στην Αμερική, επτά χρόνια μετά το "Born This Way".

Στις 28 Φεβρουαρίου 2020 κυκλοφόρησε το βασικό σίνγκλ του έκτου της δίσκου *[[Chromatica]],* με τίτλο "Stupid Love". Ο δίσκος προοριζόταν να κυκλοφορήσει στις 10 Απριλίου, αλλά λόγω της πανδημίας του COVID-19 θα κυκλοφορήσει 49 μέρες μετά στις 29 Μαΐου της ίδιας χρονιάς.

## Ορόσημα της καριέρας της

* Παγκοσμίως οι πωλήσεις της (albums και singles) μέχρι σήμερα υπολογίζονται σε 179 εκατομμύρια: 29 εκατομμύρια album και 150 εκατομμύρια single-τραγούδια σε ψηφιακή μορφή, γεγονός που την καθιστά **μια από τους best-selling μουσικούς όλων των εποχών.**
*Το 2019 , με το τραγούδι Shallow , έκανε ρεκόρ ως το πιο πολυβραβευμένο τραγούδι στην Ιστορία της Σύγχρονης Μουσικής.

Έχει μέχρι σήμερα:
* 7 Νο.1 ποπ τραγούδια στις ΗΠΑ σύμφωνα με το περιοδικό Billboard και 5 Νο.1 singles παγκοσμίως
* 6 Νο.1 album στις ΗΠΑ και το Ηνωμένο Βασίλειο και 2 Νο.1 album στην Ιαπωνία
*6 Νο.1 single στο Ηνωμένο Βασίλειο, τη Γερμανία και τον Καναδά
* 5 Νο.1 single στις ΗΠΑ και τη Γαλλία
* 1 Νο.1 single στην Ιαπωνία

μικρογραφία|283x283εσ|Η Λέιντι Γκάγκα το 2009

### Βραβεία και υποψηφιότητες
Η Lady Gaga στα 13 χρόνια της καριέρας της έχει συγκεντρώσει πολλά βραβεία και υποψηφιότητες.

* Έχει κερδίσει 322 βραβεία (Μουσικής , Μόδας , Κινηματογράφου κ.α.).
* Ενώ έχει πάνω από 747 υποψηφιότητες.

* Έχει έρθει 1η στη λίστα των πιο ισχυρών celebrities (Celebrity 100 του Forbes) το 2011 4η στη λίστα «100 Greatest Women in Music» του VH1 και είναι μέχρι στιγμής η 6η «Βest Selling Digital Singles Artist» στις ΗΠΑ σύμφωνα με τη RIAA 
* Έχει κερδίσει πολλούς παγκόσμιους τίτλους, μερικοί απ' τους οποίους είναι:

* Εμφανίζεται τακτικά στις λίστες «Billboard's Artists of the Year» και στα «''Forbes'''s power and earnings rankings» συμπεριλαμβανομένης της λίστας «The World's 100 Most Powerful Women»
* Το τραγούδι Bad Romance έχει πουλήσει πάνω από 12.000.000 αντίγραφα, αποσπώντας ένα "Diamond Certificate" από την RIAA και κάνοντας την Lady Gaga την πρώτη γυναίκα καλλιτέχνιδα που έχει καταφέρει κάτι τέτοιο.
* Τον Φεβρουάριο του 2017 ανέλαβε το **Halftime Show του [[Σούπερ Μπόουλ|Super Bowl]]**, του σημαντικότερου αθλητικού γεγονότος της Αμερικής.
*Έχει τραγουδήσει ενώπιον Προέδρων των ΗΠΑ και άλλων πολύ σημαντικών προσώπων στην Πολιτική, ανά τον κόσμο.
*To 2015, άνοιξε τους Ευρωπαϊκούς Αγώνες στο Μπακού του Αζερμπαϊτζάν , τραγουδώντας με μεγάλη επιτυχία το Imagine του John Lennon. 
*To 2018, έκανε ντεμπούτο ως Πρωταγωνίστρια στη Ταινία *[[Ένα αστέρι γεννιέται (ταινία 2018)|Ένα αστέρι γεννιέται]]*. 
*Το Shallow (Ένα αστέρι γεννιέται), είναι πλέον το πιο πολυβραβευμένο τραγούδι στον κόσμο με 66 Βραβεία Συνολικά , και το μοναδικό που έλαβε μέσα σε τόσο μικρό χρονικό διάστημα πολύ σημαντικά βραβεία (Όσκαρ , Χρυσή Σφαίρα , Γκράμι , BAFTA , Critics' Choice , Satellite κλπ), ενώ αναμένονται και άλλα.
*Έχει πάνω από 15 Δισεκατομμύρια Προβολές στα Τραγούδια της στο YouTube.

## Επιτεύγματα
MTV Video Music Award for Best New Artist (2009), MTV Video Music Award for Best Art Direction (2009), MTV Video Music Award for Best Visual Effects (2009), Grammy Award for Best Female Pop Vocal Performance (2011), Βραβείο Γκράμι Καλύτερου μουσικού βίντεο (2011), MTV Video Music Award for Video of the Year (2010), Βραβείο Γκράμι Καλύτερου φωνητικού άλμπουμ παραδοσιακής ποπ (2015), LennonOno Grant for Peace (2012), Golden Globe Award for Best Actress – Miniseries or Television Film (2016), Όσκαρ Καλύτερου Πρωτότυπου Τραγουδιού (2019), Βραβείο Γκράμι Καλύτερου άλμπουμ χορευτικής/ηλεκτρονικής μουσικής (2010), Grammy Award for Best Dance/Electronic Recording (2010), Βραβείο Γκράμι Καλύτερου φωνητικού ποπ άλμπουμ (2011), Βραβείο Γκράμι Καλύτερης ποπ ερμηνείας από συγκρότημα ή ντουέτο (2019), Grammy Award for Best Song Written for Visual Media (2019), Βραβείο Γκράμι Καλύτερης σόλο ποπ ερμηνείας (2019), Golden Globe Award for Best Original Song (2019), Αμερικανικό Βραβείο Μουσικής για την Αγαπημένη Ποπ/Ροκ Γυναίκα Καλλιτέχνη (2010), Αμερικανικό Βραβείο Μουσικής για την Αγαπημένη Ποπ/Ροκ Γυναίκα Καλλιτέχνη (2017), BET Award for Video of the Year (2010), Κινηματογραφικό Βραβείο BAFTA Καλύτερης μουσικής επένδυσης (2019), MTV Video Music Award for Best Female Video (2010), MTV Video Music Award for Best Pop Video (2010), MTV Video Music Award for Best Dance Video (2010), MTV Video Music Award for Best Choreography (2010), MTV Video Music Award for Best Direction (2010), MTV Video Music Award for Best Editing (2010), MTV Video Music Award for Best Collaboration (2010), MTV Video Music Award for Best Female Video (2011), MTV Video Music Award for Best Video with a Social Message (2011), MTV Video Music Awards/Artist of the Year (30  Αυγούστου 2020)[21], MTV Europe Music Award for Best US Act (8  Νοεμβρίου 2020), MTV Europe Music Award for Best Artist (8  Νοεμβρίου 2020), ECHO Awards (2010) και The Record of the Year.
## Δισκογραφία

### Άλμπουμς

*The Fame (2008)
*The Fame Monster (2009)
*Born This Way (2011)
*Artpop (2013)
*Cheek to Cheek (2014)
*Joanne (2016)
*A Star Is Born (2018) 
*Chromatica (2020)
*Mayhem (2025)

### Τραγούδια

*Just Dance (2008)
* Beautiful, Dirty, Rich (2008)
*Poker Face (2008)
* Starstruck (2008)
* Fashion (2008)
* Don't Give Up (2009)
* Eh, Eh (Nothing Else I Can Say) (2009)
* Love Game (2009)
* Chillin' (2009)
* Paparazzi (2009)
*Bad Romance (2009)
* Video Phone (2009) - *(ft. [[Μπιγιονσέ|Beyoncé]])*
* Telephone (2010) - *(ft. [[Μπιγιονσέ|Beyoncé]])*
*Alejandro (2010)
*Born This Way (2011)
* Judas (2011)
* The Edge of Glory (2011)
* 3-Way (The Golden Rule) (2011)
* You And I (2011)
* The Lady Is a Tramp (2011) - *(ft. Tony Bennett)*
* Marry The Night (2011)
* Applause (2013)
* Do What U Want (2013) - *(ft. [[R. Kelly]])*
* G.U.Y. (2014)
* Anything Goes (2014)
* I Can't Give You Anything but Love (2014)
* But Beautiful (2014)
* It Don't Mean a Thing (2014)
* Til It Happens to You (2015)
*Million Reasons (2016) 
*Perfect Illusion (2016)
* John Wayne (2017)
*Joanne (Where Do You Think You're Goin'?) (2018)
*Shallow (2018) - *(ft. [[Μπράντλεϊ Κούπερ|Bradley Cooper]])*
* Is That Alright? (2018) - *(ft. [[Μπράντλεϊ Κούπερ|Bradley Cooper]])*
* I' ll Never Love Again (2018) - *(ft. [[Μπράντλεϊ Κούπερ|Bradley Cooper]])*
* Maybe It's Time (2018) - *(ft. [[Μπράντλεϊ Κούπερ|Bradley Cooper]])*
* Look What I Found (2018) - *(ft. [[Μπράντλεϊ Κούπερ|Bradley Cooper]])*
* Always Remember Us This Way (2018) - *(ft. [[Μπράντλεϊ Κούπερ|Bradley Cooper]])*
* Stupid Love (2020) 
* Rain On Me (2020) - *(ft.[[Αριάνα Γκράντε|Ariana Grande]])*
*Sour Candy (2020) -(ft.Blackpink)

## Φιλμογραφία

## Περιοδείες
*The Fame Ball Tour (2009)
*The Monster Ball Tour (2009–11)
*Born This Way Ball (2012–13)
*ArtRave,The Artpop Ball Tour (2014)
*Cheek to Cheek Tour (μαζί με Tony Bennett) (2014–2015)
*Joanne World Tour (2017-2018)
*Lady Gaga Enigma (2018-2019)
*The Chromatica Ball (2022)

## Επιπρόσθετες Φωτογραφίες
μικρογραφία|394x394px|Η Λέιντι Γκάγκα υπογράφοντας αυτόγραφα
[μικρογραφία|Η Λέιντι Γκάγκα, το 2011 στα [MTV|MTV Video Music Awards]]
μικρογραφία|262x262εσ|Η Lady Gaga στην περιοδεία της "Joanne World Tour" το 2017
μικρογραφία|Η Λέιντι Γκάγκα , στο Σίδνεϋ , στα πλαίσια της Παγκοσμιας Περιοδείας (Monster Ball Tour) το 2011

## Παραπομπές



Κατηγορία:Αμερικανίδες τραγουδίστριες
Κατηγορία:Βραβευμένοι με Όσκαρ Καλύτερου Πρωτότυπου Τραγουδιού
Κατηγορία:Βραβευμένοι με Grammy
Κατηγορία:Βραβευμένοι με Χρυσή Σφαίρα
Κατηγορία:Βραβευμένοι με Brit
Κατηγορία:Αμερικανίδες ηθοποιοί κινηματογράφου
Κατηγορία:Ακτιβιστές κατά του εκφοβισμού
Κατηγορία:Νικητές NME Awards
Κατηγορία:Νικητές Webby Award
Κατηγορία:ΛΟΑΤ πρόσωπα από τις ΗΠΑ
Κατηγορία:Αμερικανοί καλλιτέχνες
Κατηγορία:Βραβευμένοι με BAFTA
Κατηγορία:Αμερικανοί ιταλικής καταγωγής
Κατηγορία:Αμερικανοί τραγουδοποιοί
Κατηγορία:Αμερικανοί στιχουργοί
Κατηγορία:Αμερικανοί μουσικοί
Κατηγορία:Αμερικανοί πιανίστες
Κατηγορία:Αμερικανοί ακτιβιστές δικαιωμάτων ΛΟΑΤ
Κατηγορία:Αμερικανοί επιχειρηματίες
Κατηγορία:Αμερικανοί κιθαρίστες
Κατηγορία:Αμφιφυλόφιλες γυναίκες ηθοποιοί
Κατηγορία:Αμερικανίδες τραγουδίστριες ποπ
Κατηγορία:Ρωμαιοκαθολικοί
Κατηγορία:Αμερικανοί ακτιβιστές
Κατηγορία:ΛΟΑΤ Χριστιανοί